|  |
| --- |
| **Notă informativă**  **la proiectul Hotărârii Guvernului cu privire la punerea în aplicare a prevederilor Legii 10/2024 pentru ratificarea Acordului de grant, întocmit prin schimb de note, dintre Guvernul Republicii Moldova și Guvernul Japoniei privind realizarea proiectului „Asigurarea fermierilor cu fertilizanți”** |
| **1. Denumirea autorului și, după caz, a participanților la elaborarea proiectului** |
| Proiectul hotărârii a fost elaborat de către Ministerul Agriculturii și Industriei Alimentare |
| **2. Condițiile ce au impus elaborarea proiectului actului normativ și finalitățile urmărite** |
| Proiectul a fost elaborat în temeiul art. 2 din Legea nr. 10/2024 pentru ratificarea Acordului de grant, întocmit prin schimb de note, dintre Guvernul Republicii Moldova și Guvernul Japoniei privind realizarea proiectului „Asigurarea fermierilor cu fertilizanți”.  Finalitățile urmărite și rezultatele scontate:   1. Guvernul va împuternici Ministerul Agriculturii și Industriei Alimentare (MAIA), prin intermediul I.P. „Agenția pentru Dezvoltarea și Modernizarea Agriculturii” (ADMA) astfel încât, să întreprindă măsurile necesare de punere în funcțiune și de implementare a Proiectului „Asigurarea fermierilor cu fertilizanți”. 2. Conform prevederilor punctului 3, subpunctul 1 lit. (b), din Acordului de Grant sus menționat, Proiectul „Asigurarea fermierilor cu fertilizanți” urmează a fi introdus în anexa nr. 2 la HG nr. 246/2010 cu privire la modul de aplicare a facilităților fiscale și vamale aferente realizării proiectelor de asistență tehnică şi investițională în derulare, care cad sub incidența tratatelor internaționale la care Republica Moldova este parte. 3. Se modifică HG nr. 425/2020 cu privire la constituirea Instituției Publice „Agenția pentru Dezvoltarea și Modernizarea Agriculturii” pentru a extinde lista bunurilor pasibile finanțării de către ADMA, conform Proiectului „Asigurarea fermierilor cu fertilizanți”. De asemenea, proiectul are ca scop facilitarea accesului la echipamente agricole a Asociațiilor Utilizatorilor de Apă pentru Irigații.   Totodată, prin prevederile Legii nr.171/2010 cu privire la asociațiile utilizatorilor de apă pentru irigaţii s-a creat un cadru legal comprehensiv pentru constituirea şi funcționarea asociațiilor utilizatorilor de apă pentru irigaţii, s-a stabilit o bază legală pentru a transmite în folosință gratuită asociațiilor utilizatorilor de apă pentru irigaţii infrastructura de irigații și/sau desecare – proprietate publică sau private. De asemenea, s-a creat un mecanism eficient de gestionare a infrastructurii de irigaţii. Pentru a asigura durabilitatea AUAI, statul susține prin politicile din domeniul hidroameliorației stimularea acestora. Numărul de sisteme centralizate de irigare în RM – 88, din care funcționale 22 (pe o suprafață de 30 mii ha). Numărul Asociațiilor Utilizatorilor de Apă pentru Irigații (AUAI) create – 31. În proces de transmitere a Sistemelor Centralizate de Irigare către AUAI – 7.  Astfel, în rezultatul elaborării analizei diagnostice a stării tehnice a infrastructurii de irigare din Republica Moldova se constată că majoritatea elementelor ale acestei infrastructuri (stațiile de pompare, rețelele de aducție a apei, rețelele electrice echipamentele de irigare etc.) se află în stare nefuncțională.  Reieșind din starea tehnică a sistemelor centralizate de irigare în prezent este necesar reabilitarea acestora și dotarea AUAI cu echipamente de irigare la care în rezultat va asigura majorarea productivității culturilor agricole și asigurarea cu apă a culturilor agricole în special în perioada de secetă pedologică a solului. Astfel, nivelul de interes public se demonstrează prin petițiile adresate Ministerului, cu referire la acces la echipamente de irigare a AUAI ținând cont de schimbările climatice și că unii membri nu dispun de echipament de irigare. Activități ce țin de „Stimularea reabilitării sistemelor de irigare pentru atenuarea secetei pedologice” sunt stabilite în Strategia națională de dezvoltare agricolă și rurală pentru anii 2023-2030, aprobată prin Hotărârea Guvernului nr. 56/2003 și Planul de acțiuni pentru anii 2024-2025 întru implementarea Programului de îmbunătățiri funciare în scopul asigurării managementului durabil al resurselor de sol pentru anii 2021-2025, aprobat prin Hotărârea Guvernului nr. 82/2024. |
| **3.** **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul nu are ca scop armonizarea legislației Republicii Moldova cu legislația Uniunii Europene. |
| **4. Principalele prevederi ale proiectului și evidențierea elementelor noi** |
| Proiectul prevede împuternicirea MAIA de a întreprinde măsurile necesare pentru implementarea Acordului de grant. MAIA va delega responsabilitatea privind implementarea Proiectului „Asigurarea fermierilor cu fertilizanți” către ADMA, care urmează să deschidă un cont bancar în yeni japonezi într-o bancă din Japonia, să coordoneze cu Comitetul molda-nipon alocarea Grantului, să procure prin intermediul Agentului desemnat de către partea niponă bunurile ce urmează a fi livrate beneficiarilor, să elaboreze și să implementeze Manualul de Operațiuni, etc.  Totodată prezentul proiect HG, urmează să modifice HG nr. 425/2020 cu privire la constituirea Instituției Publice „Agenția pentru Dezvoltarea și Modernizarea Agriculturii”, care va introduce 2 elemente noi:   1. Lista bunurilor pasibile finanțării de către ADMA se va extinde cu „produse de uz fitosanitar și fertilizanți. 2. Asociațiile Utilizatorilor de Apă pentru Irigare (AUAI) vor deveni pasibili pentru finanțarea echipamentelor agricole în cadrul Proiectelor și a Programelor implementate de către ADMA. Aceste modificări vin să susțină reabilitarea și dezvoltarea infrastructurii Sistemelor de Irigare Centralizate aflate în posesia AUAI-urilor, inclusiv să impulsioneze crearea AUAI-urilor. Prin aceste activități se urmărește creșterea accesului producătorilor agricoli la surse de apă durabile.   De asemenea prezentul proiect HG, va permite aplicarea facilităților fiscale și vamale aferente realizării Proiectului „Asigurarea fermierilor cu fertilizanți” prin completarea Anexei nr.2 al HG nr. 246/2010 urmează a fi introdus în anexa nr. 2 la HG nr. 246/2010 cu privire la modul de aplicare a facilităților fiscale și vamale aferente realizării proiectelor de asistență tehnică şi investițională în derulare, care cad sub incidența tratatelor internaționale la care Republica Moldova este parte. |
| **5. Fundamentarea economico-financiară** |
| În cazul aprobării Hotărârii de cu privire la punerea în aplicare a prevederilor Legii 10/2024 pentru ratificarea Acordului de grant, întocmit prin schimb de note, dintre Guvernul Republicii Moldova și Guvernul Japoniei privind realizarea proiectului „Asigurarea fermierilor cu fertilizanți”, costuri suplimentare pentru Bugetul de Stat nu vor fi generate, întrucât patrimoniul Agenției se formează inclusiv din mijloacele financiare acumulate din vânzarea-cumpărarea tehnicii agricole şi a echipamentelor, iar în vederea eficientizării utilizării resurselor publice nu este necesar identificarea unor entități noi în acest sens. |
| **6. Modul de încorporare a actului în cadrul normativ în vigoare** |
| Adoptarea hotărârii implică modificarea următoarelor acte normative după cum urmează:   1. Poziția 17 din Anexa nr.2 la Hotărârea Guvernului nr. 246/2010 cu privire la modul de aplicare a facilităților fiscale și vamale aferente realizării proiectelor de asistență tehnică și investițională în derulare, care cad sub incidența tratatelor internaționale la care Republica Moldova este parte (Monitorul Oficial al Republicii Moldova, 2010, nr. 52-53, art. 308), cu modificările ulterioare, se completează cu următoarea supoziție:  |  |  |  |  | | --- | --- | --- | --- | |  | Guvernul Japoniei, Proiectul „Asigurarea Fermierilor cu Fertilizanți”,  I.P. „Agenția pentru Dezvoltarea și Modernizarea Agriculturii”  ID AMP: 87211793890 | Acordul de grant, întocmit prin schimb de note, dintre Guvernul Republicii Moldova şi Guvernul Japoniei pentru realizarea Proiectului „Asigurarea Fermierilor cu Fertilizanți”, semnat la Chișinău la 6 decembrie 2023, ratificat prin Legea nr. 10/2024 | Integral |  1. Hotărârea Guvernului nr. 425 / 2020 cu privire la constituirea Instituţiei Publice „Agenţia pentru Dezvoltarea şi Modernizarea Agriculturii" (Monitorul Oficial al Republicii Moldova, 2020, nr. 161 – 164, art. 536), se va modifica după cum urmează: 2. La punctul 4 din anexa nr.1, după cuvintele „pentru realizarea măsurilor” se introduce textul „de asigurare cu produse de uz fitosanitar și fertilizanți pentru utilizare în agricultură și”; 3. La punctul 5 din anexa nr.1, după textul „Scopul Agenției constă în” se completează cu următorul text „asigurarea cu produse de uz fitosanitar și fertilizanți pentru utilizare în agricultură și” iar cuvântul „fermierilor” se substituie cu cuvintele „producătorilor agricoli din Republica Moldova și” 4. La punctul 6 din anexa nr.1: 5. subpunctul 1) după textul „preponderent ce țin de” se completează cu textul „asigurarea cu produse de uz fitosanitar și fertilizanți pentru utilizare în agricultură și”, iar cuvântul „autohtoni” se substituie cu textul „din Republica Moldova”, iar textul „tehnică agricolă” se substituie cu textul „tehnică și echipament agricol”; 6. subpunctul 3) cuvintele „a tehnicii agricole” se substituie cu cuvintele „a produselor de uz fitosanitar, fertilizanți, tehnică și echipament agricol”. 7. Anexa nr. 1, se completează cu punctul 61) cu următorul conținut:   „61) Prin derogare de la prevederile punctelor 5 și 6, Agenția realizează măsuri de dotare cu echipament agricol a Asociațiilor Utilizatorilor de Apă pentru Irigații constituite conform Legii cu privire la asociațiile utilizatorilor de apă pentru irigații nr. 171/2010.”.   1. La punctul 7 din anexa nr.1: 2. subpunctul 3) în tot textul cuvintele „tehnicii agricole” se substituie cu cuvintele „tehnicii și a echipamentului agricol”; 3. subpunctul 5) în tot textul cuvintele „tehnicii agricole” se substituie cu cuvintele „tehnicii și a echipamentului agricol”. 4. La punctul 8 din anexa nr.1: 5. subpunctul 6) textul „tehnică agricolă” se substituie cu textul „produse de uz fitosanitar, fertilizanți, tehnică și echipament agricol”; 6. subpunctul 7) textul „tehnică agricolă” se substituie cu textul „produsele de uz fitosanitar, fertilizanți, tehnică și echipament agricol”; 7. subpunctul 11) textul „tehnicii agricole” se substituie cu textul „produselor de uz fitosanitar, fertilizanților, tehnicii și echipamentului agricol”. 8. La punctul 21, subpunctul 6) din anexa nr.1, se expune într-o redacție nouă „negociază, încheie și rezolvește, în numele Agenției, contracte de achiziționare a produselor de uz fitosanitar, fertilizanților, tehnicii și echipamentului agricol, contracte de vânzare-cumpărare, inclusiv în rate, a produselor de uz fitosanitar, fertilizanților, tehnicii și echipamentului agricol, contracte cu companii de consultanță, acorduri de împrumut, alte contracte de ordin economico-financiar ce țin de activitatea Agenției”; 9. La punctul 25 din anexa nr.1, textul „tehncii agricole” se substituie cu textul „produselor de uz fitosanitar, fertilizanților, tehnicii și echipamentului agricol”; 10. La punctul 26 din anexa nr.1: 11. subpunctul 1) cuvintele „livrarea tehnicii agricole și a echipamentelor” se substituie cu textul „asigurarea cu produse de uz fitosanitar și fertilizanți pentru utilizare în agricultură și dotarea cu tehnică și echipament agricol”; 12. subpunctul 2) se expune într-o redacție nouă după cum urmează „utilizarea mijloacelor financiare provenite din asigurarea cu produse de uz fitosanitar și fertilizanți pentru utilizare în agricultură și dotarea cu tehnică și echipament agricol, pentru achiziționarea ulterioară a acestora de la furnizori autorizați în vederea asigurării unui proces perpetuu de facilitare a accesului beneficiarilor la produse de uz fitosanitar și fertilizanți, tehnică și echipamente agricole”. 13. La pct. 27 din anexa nr.1: 14. subpunctul 3) textul „tehnicii agricole și a echipamentelor” se substituie cu textul „produselor de uz fitosanitar, fertilizanților, tehnicii și echipamentului agricol”; 15. subpunctul 5) textul „tehnicii agricole” se substituie cu textul „produselor de uz fitosanitar, fertilizanților, tehnicii și echipamentului agricol”. 16. La punctul 37 din anexa nr.1, după cuvintele „procurării și livrării” se completează cu cuvintele „produselor de uz fitosanitar, fertilizanților,”. |
| **7. Avizarea şi consultarea publică a proiectului** |
| În scopul respectării prevederilor Legii nr.100/2017 cu privire la actele normative și Legii nr.239/2008 privind transparența în procesul decizional, se va asigura plasarea anunțului privind inițiativa de elaborare a proiectului, a proiectului hotărârii Guvernului însoțit de Nota informativă. |

**Viceprim-ministru,**

**Ministru Vladimir BOLEA**

Coordonat Sergiu GHERCIU

Vasilii DOGOTARI

*Ex: Ghenadie RUSU:*

*tel: 022 204 523*